  Туспуктэм: igma.ru Наталия Сильвестрова Ижкарысь кун эм академилэн азбараз дышетсконнилэн нырысетӥ кивалтӥсезлы Гавриил Стерховлы синпелет пуктыны малпало. Соин валче синпелетлы тужгес но усто эскиз кылдытонъя вожвылъяськон ялӥзы. Со сорясь ужъюртлэн сайтаз ивортӥзы. 2023-тӥ арын эм академилы 90 ар тырме  Эскизэз быръем бере синпелетэз лэсьтозы но академилэн теорияя корпусэзлэн азбараз, Коммунаръёслэн урамысьтызы 281 номеро юрт вӧзы, пуктозы. Вожвылъяськонэ ӧнерлыко суредасьёс, скульпторъёс, синпелетъёсты лэсьтӥсь но пуктӥсь предприятиос пыриськыны быгато. Эскизэс кызьы одӥг адями, озьы ик авторъёслэн дэменлыксы быдэстыны быгатэ. Куронъёс сярысь рос-просгес татысь тодыны луоз.  Куриськонъёсты 20-тӥ толшорозь кутозы. Йылпумъянъёсты 5-тӥ толсурозь шараялозы. Тодэ вайытом, 2022-тӥ арын толсуре Ижкарын ужасьлы-революционерлы Иван Пастуховлы синпелетэз тупатъязы. Тегъёс: Ижкар Удмуртия синпелет Ижыськунэмакадемия  